Ego Jaqueta, filia quondam Wuillelmi de Meges, notum facio universis... quod ego non vi, non metu, non dolo inducta sed me[r]a et spontanea voluntate mea, de consensu et voluntate Reymonde, matris mee, vendidi, quittavi et quitto im perpetuum illustri domine Lore, relicte nobilis viri Johannis, comitis Burgundie et domini Salinensis, quicquid juris habeo [et] habere debeo in valle de Meges, in pratis, terris, mansis, censibus vel rebus aliis quibuscumque, pro decem libris viennensium quas recepi a dicta Lora in bona pecunia. Promitto... Et ego Reymonda, mater predicte Jaquete, huic vendicioni expresse consencio, sacramento a me super sacrosancta evangelia corporaliter prestito bona fide, et promitto contra vendicionem predictam per me seu per alium im posterum non venire... In cujus rei testimonium, nos Guichardus, prior de Meges, et Vuillelmus, decanus de Montana et curatus de Meges, ad requisitionem predictorum, sigilla nostra presentibus litteris apposuimus, in testimonium veritatis. Actum anno Domini Mº ducentesimo septuagesimo primo, mense septembri.